GiliGold/VAD_KnessetCorpus huggingface dataset:
<ישי פרלמן: אז הסעיף הזה מבקש להחיל בעצם על מפעלים שמקבלים מענקים של הממשלה, שהם דומים במהותם למענקים שניתנים מכוח חוקי עידוד השקעות הון וחוקק עידוד החקלאות, שגם הם יוכלו לקבל את הטבות המס הנלוות.
<ישי פרלמן: הסיבה לדחיפות היא שהוגש בג"צ כנגד האפליה הזאת, אפליה לטענת העותרים, שטוענים שאותם תושבים שחיים באזור צריכים לשלם מס הכנסה על פי דיני מדינת ישראל אבל מצד שני הם לא נהנים מהקלות המס שניתנות לתושבי מדינת ישראל.
<ישי פרלמן: אנחנו רוצים להתחיל עכשיו כבר שיהיה לנו מה להגיד לבית המשפט, שאנחנו מקדמים את הצעת החוק ושהם יראו שבאמת הצעת החוק מקודמת.
<ישי פרלמן: אנחנו רוצים להניח את זה לקריאה ראשונה.
<ישי פרלמן: כמו שאמרה חברת הכנסת מיכאלי, אנחנו לא הולכים להעביר את החוק ביומיים הקרובים ויש עכשיו זמן לחברי הכנסת מן הסתם להתעדכן גם לאורך הדיונים בפגרה כדי שנוכל להעביר את זה במהירות לאחר הפגרה.
רועי פולקמן: עוד התייחסויות.
אחמד טיבי: צריך ללכת להצבעה.
שולי מועלם-רפאלי: לא, אנחנו נחכה לקואליציה להצבעה.
אחמד טיבי: מה זאת אומרת?
שולי מועלם-רפאלי: לא, אני רוצה להתייחס.
אחמד טיבי: זה בניגוד לתקנון מה שהיא אמרה.
אחמד טיבי: מה זה מחכים להצבעה לקואליציה?
יואל חסון: אין דבר כזה, אדוני.
אחמד טיבי: זה פטור מחובת הנחה.
יואל חסון: אי אפשר לשפוך את התינוק עם המים.
רועי פולקמן: רוצים לנמק ולשמוע התייחסויות לחוק.
יואל חסון: אה, אתם רוצים לנמק, בוודאי.
יואל חסון: ממתי יש את הדבר הזה?
יואל חסון: מנמקת בעלת הרביזיה.
אחמד טיבי: בעלת הרביזיה מנמקת.
יואל חסון: מנמקת ונגמר הסיפור.
רועי פולקמן: אם מישהו רוצה התייחסות, מותר לו.
רועי פולקמן: יתכן התייחסות של היועצת המשפטית.
יואל חסון: סלח לי אדוני, מה זה אתה מחכה לקואליציה.
רועי פולקמן: אני ממש לא מחכה.
יואל חסון: מה, יש פה חברי ועדת כנסת סוג א' וחברי ועדת כנסת סוג ב'?
רועי פולקמן: יש פה בקשה לנימוק ואני רוצה לשמוע.
יואל חסון: אי-אפשר להגיד את הדברים בפנים?
שולי מועלם-רפאלי: רק כשאתם אומרים אותה בפנים זה לגיטימי?
יואל חסון: זה שאתם דורכים על הדמוקרטיה – הרי ראינו עכשיו את השר לוין מכנה בכלל את שופטי בית משפט עליון ייצורים.
רועי פולקמן: ראית את ההודעה ששר האוצר הוציא בנושא?
יואל חסון: יצורים, יצורים, באמת.
רועי פולקמן: לצטט את הודעתו של שר האוצר?
רועי פולקמן: אם אנחנו כבר בעניין נגיד רק את השורה התחתונה: "כל מי שינסה לפגוע במעמדו של בית המשפט הוא ייתקן בחומה בצורה של מפלגת כולנו".
יואל חסון: הוא ישים אותך ברשימה, מה אתה דואג?
יואל חסון: למה אתה מצטט אותו.
רועי פולקמן: בנושא בית המשפט, אל תדאג.
יואל חסון: זה שהוא לא נמצא כאן ואתה מדווח בשידור חי שאתה ממלא את תפקידך כחבר כולנו.
רועי פולקמן: תודה רבה מר חסון.
יואל חסון: לא, אני מפרגן לך.
יואל חסון: אני אומר לך ברצינות, אדוני.
יואל חסון: זה הרי מתחיל מזה שאתם מזלזלים בשופטי בית משפט עליון וקוראים להם יצורים.
יואל חסון: אני שומע חבר קואליציה שמכנה את החלטת בג"צ כהחלטה טפשית.
יואל חסון: זה מגיע לכאן ואתם משחקים פה בדמוקרטיה.
נאוה בוקר: מותר לו לחשוב כך.
נאוה בוקר: חופש הביטוי, לא?
נאוה בוקר: אנחנו מדינה דמוקרטית, מותר לנו להתבטא.
נאוה בוקר: אתם רוצה לסתום לנו את הפה.
יואל חסון: חברת הכנסת מועלם, מי ששומר על המדינה הזאת כמדינה יהודית ודמוקרטית זה אנחנו.
יואל חסון: כי אם זה תלוי בכם מחר אתם מדיני עם רוב פלסטיני.
שולי מועלם-רפאלי: אז אין לך אלא להתקדם איתנו.
יואל חסון: אני מונע את זה שאחמד טיבי יהיה ראש ממשלה.
יואל חסון: את מקדמת אותו למקום הזה, לא אני.
שולי מועלם-רפאלי: אחמד איתי.
אחמד טיבי: אם כבר מדברים על ציטוטים ותגובות, אני רוצה לצטט את דבריו של חבר הכנסת ליברמן, יושב ראש ישראל ביתנו אמר עכשיו בגלי צה"ל על בנימין נתניהו: נתניהו שקרן, רמאי, נוכל.
אחמד טיבי: במילים אלה.
נאוה בוקר: מה זה קשור לדיון בוועדה, לא הבנתי?
אחמד טיבי: אני מבקש לאור הדברים האלה, להפסיק את הדיון, לתת לחברי הליכוד אפשרות לשקול את הדברים, ללמוד אותם ולהגיב.
רועי פולקמן: אנחנו נדון בזה שוב.
רועי פולקמן: חברים, התקבלה בקשתו של חבר הכנסת חסון אז אנחנו נצביע.
רועי פולקמן: מי בעד הרביזיה של חברת הכנסת מיכאלי.
אחמד טיבי: הגיע בני בגין, הבנת?
יואל חסון: ברור שהבנתי.
יואל חסון: בגין, ככה אתה בא להיות מכונת הצבעות?
יואל חסון: לא מתאים לך.
יואל חסון: אתה לא יודע על מה אתה מצביע, אדוני.
זאב בנימין בגין: אתה יודע על כל דבר שאתה מצביע.
זאב בנימין בגין: הבעיה זה איך שאתה מצביע כשאתה כן יודע.
רועי פולקמן: נא להצביע.
רועי פולקמן: בעד הרביזיה – 6
רועי פולקמן: נמנעים – אין הרביזיה לא התקבלה.
רועי פולקמן: הרביזיה לא התקבלה.
דוד ביטן: רבותיי, אני מתכבד לפתוח את ישיבת ועדת הכנסת.
דוד ביטן: בקשת יו"ר ועדת החוקה, חוק ומשפט, למיזוג הצעות החוק הבאות: 1.
דוד ביטן: הצעת חוק מאבק בטרור, התשע"ה-2015 (מ/949).
דוד ביטן: הצעת חוק העונשין (תיקון מס' 123)(הסתה לטרור), התשע"ו-2015 (מ/967).
דוד ביטן: הצעת חוק המרשם הפלילי ותקנת השבים (תיקון – רישום פלילי על עבירות טרור), התשע"ו-2015 (פ/2243/20), של חברת הכנסת ענת ברקו.
דוד ביטן: הצעת חוק העונשין (תיקון – החמרת הענישה לחוטף על רקע לאומני), התשע"ה-2015 (פ/456/20) של חבר הכנסת מרדכי יוגב.
דוד ביטן: חבר הכנסת אחמד טיבי נמנע.
דוד ביטן: הצעת חוק למניעת הטרדות מוקדי חירום ציבוריים, התשע"ו-2016, (כ/603).
דוד ביטן: הצעת חוק הכשרות המשפטית והאפוטרופסות (תיקון מס' 18), התשע"ו-2016 (מ/890).
דוד ביטן: שתי ההצעות האלה בקשה לפטור מחובת הנחה לקריאה שנייה ושלישית - נעשה הצבעה אחת אחת.
דוד ביטן: לגבי הצעת חוק למניעת הטרדות מוקדי חירום ציבוריים.
דוד ביטן: לגבי חוק הכשרות המשפטית והאפוטרופסות (תיקון מס' 126) (עבודת שירות – בדיקות סמים), התשע"ו-2016.
דוד ביטן: נגד דווקא?
דוד ביטן: הכשרות המשפטית?
רועי פולקמן: מה, זה חוק מעולה.
דוד ביטן: זה חוק כללי, זה לא קשור אליכם.
אחמד טיבי: תסביר לי.
רועי פולקמן: לא, זה מה שהיה בוועדת חוקה - - -
<סיגל קוגוט: זה חוק שנועד לאפשר לאדם עם מוגבלות - - -
דוד ביטן: הצעת הלשכה המשפטית להעביר לוועדת החוקה.
דוד ביטן: ההצעה השנייה, לוועדה למאבק בנגע הסמים.
דוד ביטן: למה אי אפשר בנגע הסמים פה?
יואב בן צור: אפשר, למה אי אפשר?
דוד ביטן: זו ועדה עמוסה מול ועדה לא עמוסה.
<סיגל קוגוט: בדרך כלל חוק העונשין זה בוועדת חוקה.
דוד ביטן: כן, אבל הם עמוסים מאוד, והיא אין לה בכלל הצעות חוק, מה הבעיה עם זה?
<ארבל אסטרחן: נכון, לא כל כך דנים בחוק הזה.
דוד ביטן: מה החוק הזה אומר, מה ההצעה הזאת אומרת?
דוד ביטן: למה היא מתייחסת?
<סיגל קוגוט: זה לא מתאים, זה באמת מתאים לוועדת חוקה.
<סיגל קוגוט: זה איך לוקחים דגימות מאנשים כדי לראות אם הם השתמשו בסמים, זה מתאים לוועדת חוקה.
דוד ביטן: בסדר, ועדת חוקה.
דוד ביטן: ועדת חוקה, חוק ומשפט.
דוד ביטן: בקשת יושב ראש ועדת הכלכלה להקדמת הדיון בהצעת חוק נתוני אשראי התשע"ו-2015, לפני הקריאה השנייה והשלישית.
<ארבל אסטרחן: זה חוק גדול, אבל אני לא יודעת כמה הסתייגויות יש.
דוד ביטן: אנחנו לא נישאר עד ארבע לפנות בוקר.
שולי מועלם-רפאלי: נמצא פה מישהו מוועדת הכלכלה?
<ארבל אסטרחן: אבל עדיף שזה יהיה היום, ולא מחר.
<ארבל אסטרחן: מחר רצו שיהיו דברים קטנים יותר.
דוד ביטן: מחר אי אפשר, רק דברים קטנים.
דוד ביטן: יכול להיות שעתיים, שלוש הדבר הזה.
<ארבל אסטרחן: אני אבדוק עם היועצת המשפטית.
דוד ביטן: לא משנה, אנחנו מדברים עלינו.
דוד ביטן: עם כל הכבוד, לא נישאר עד הבוקר בגלל איזושהי הצעת חוק שכבר דנים עליה שנה.
דוד ביטן: זה לא רלבנטי מבחינתי.
רועי פולקמן: אבל למה שתיקח שעתיים שלוש?
דוד ביטן: בוא נשאל אם יש הסתייגויות.
דוד ביטן: אתה יודע מה זה חוק נתוני אשראי.
רועי פולקמן: היינו שם.
דוד ביטן: אפילו על כל אחד יש בנק נתונים.
שולי מועלם-רפאלי: הדיון בוועדה היה קצרצר.
רועי פולקמן: לא, היו לנו עשרים דיונים על זה.
<ארבל אסטרחן: יש הרבה הסתייגויות רק של הרשימה המשותפת.
רועי פולקמן: לא, איזה הרבה הסתייגויות.
רועי פולקמן: אני הייתי בדיונים האלה.
<ארבל אסטרחן: בקיצור, יש הסתייגויות.
דוד ביטן: לא, זו בעיה.
שולי מועלם-רפאלי: אז אני התבלבלתי עם נושא אחר.
דוד ביטן: חוק בעייתי לאללה.
רועי פולקמן: לא, אבל היו הסכמות.
דוד ביטן: אבל איזה הסכמות, יש המון הסתייגויות.
רועי פולקמן: רק מרצ הגישו הסתייגות, וכל השאר היה הסכמה.
רועי פולקמן: לדעתי, זה ממש בקטנה.
רועי פולקמן: רק בדיון האחרון איילת שקד הייתה, השר היה, נגידת בנק ישראל הייתה, הייתה חגיגה.
<ארבל אסטרחן: אומרת לי אתי בנדלר שזה מאוד חשוב.
דוד ביטן: מאוד חשוב, רק אנחנו נשארים עד חמש בבוקר.
רועי פולקמן: לא, גם אין הרבה, היה רק מרצ.
<ארבל אסטרחן: יש הסתייגויות של הרשימה המשותפת ומרצ ואיילת ורבין.
דוד ביטן: כמה סעיפים יש היום?
רועי פולקמן: לדעתי, ממש מעט.
דוד ביטן: לא נישאר עד הבוקר בגלל החוק הזה.
דוד ביטן: הבנתי, 114 הסתייגויות.
<ארבל אסטרחן: אתי בנדלר אמרה לי שהיא עכשיו סופרת.
דוד ביטן: לא, שעה וחצי.
דוד ביטן: אם בגלל זה אנחנו נישאר עד הבוקר, זה הסוף שלהם... מי בעד?
רועי פולקמן: לא, זה עולה היום.
<ארבל אסטרחן: הפטור יאפשר לזה לבוא היום.
דוד ביטן: אני רוצה להתחיל דווקא מהנושא של שינוי בתקציב הקשר עם הציבור עבור השרים.
דוד ביטן: פנו אלי שניים שלושה שרים בעניין הזה של גובה התקציב שעומד לרשותם מבחינת הקשר עם הציבור.
דוד ביטן: אני לא זוכר, האמת, מי השרים, פנו אלי במליאה אבל העליתי את זה לדיון בעקבות בקשה שלהם.
דוד ביטן: עכשיו, אני - -
מרב מיכאלי: מה הם רוצים?
מרב מיכאלי: הם רוצים עוד כסף?
דוד ביטן: הם רוצים להעלות את הסכום כיון שהם טוענים שגם הם חברי כנסת - -
מרב מיכאלי: אבל כחברי כנסת יש להם את מה שיש לכל ח"כ, לא?
דוד ביטן: לא, אין להם.
דוד ביטן: יש להם 50%.
דוד ביטן: לפי החלטה קודמת שלנו לפי המלצות הוועדה הציבורית, יש להם 35,000 שקל ולנו יש 93,000 שקל.
דוד ביטן: מה שהם אומרים - -
מרב מיכאלי: כן, אבל יש להם מהמשרד.
דוד ביטן: רגע, אז אני אסביר.
דוד ביטן: את רוצה להתייחס לזה אחר כך - תני לי קודם כל להסביר את הבעיה: הם אומרים שכל מה שקשור לפעילות, כנסים, דואר - -
<חיים אבידור: דואר יש להם כמו חבר כנסת, הוסיפו להם כמו חבר כנסת.
דוד ביטן: אבל עכשיו הכל מאוחד, מה זה משנה?
דוד ביטן: תכף אנחנו נתייחס.
אלעזר שטרן: אתה שמעת שהמפכ"ל החליט לא לדון בתלונות אנונימיות.
דוד ביטן: נכון, זהו לא תלונה, זו בקשה.
אלעזר שטרן: אז למה צריך לדון בבקשה אנונימית?
דוד ביטן: הם פנו אלי, אני יו"ר ועדת הכנסת, זה לא עניין אנונימי.
דוד ביטן: אני פשוט שכחתי מי פנה, ככה הייתי אומר את זה אבל לא משנה.
דוד ביטן: פונים אלי הרבה פעמים במליאה ולא תמיד אני זוכר ורושם אבל לא משנה.
אחמד טיבי: מרב בן ארי פנתה אליך.
דוד ביטן: הבעיה היא נכונה ואמתית ולכן ביקשתי לבדוק את זה.
יואל חסון: הסוגיה מבחינת השרים – יש לשרים היום כמה?
יואל חסון: 35,000 שקל?
דוד ביטן: אתם כל כך מתלהבים מהרעיון אז אני אסביר: המצב הוא כזה – אנחנו, בפעם האחרונה, על פי המלצת הוועדה הציבורית, אנחנו לא כל כך התייחסנו לזה כי בזמנו הבאנו את הנושא של איחוד תקציבים והקטנו מהתקציב הקודם 22%.
דוד ביטן: אנחנו רצינו להקטין 15, הוועדה הציבורית המליצה על עוד 7% ובסוף זה יצא 93,000.
דוד ביטן: הוועדה הציבורית המליצה, כנראה בגלל העבר בעיקר, שהשרים יקבלו 35,000 נכון?
<ארבל אסטרחן: העלו להם מ-24,500 ל-35,000.
דוד ביטן: עכשיו, ברור שיש דברים שבתחשיבים שעשינו לא מגיע לשרים כמו למשל לשכה שלא מגיע, פלאפון נייד, ציוד משרדי שהם לא צריכים למרות שציוד משרדי שקשור לפעילות פוליטית הם כן צריכים.
דוד ביטן: הם לא יכולים לקחת את זה מהמשרד הממשלתי.
דוד ביטן: לכן, אנחנו נעשה על זה דיון קצר - -
<חיים אבידור: כיבוד, פרסום, יש הרבה דברים שהם לא מקבלים.
דוד ביטן: וכשאנחנו מדברים, אנחנו בעצם מדברים על החלטת ועדת הכנסת שתובא בפני הוועדה הציבורית בתהליך זה.
דוד ביטן: זה לא סוף פסוק, ונצטרך גם להתגבש מולם, והם צריכים להתגבש מולנו.
דוד ביטן: את יכולה להסביר קצת?
דוד ביטן: אחר כך אתן לכם להתייחס.
דוד ביטן: ציוד משרדי, למרות שציוד משרדי שקשור לפעילות פוליטית הם כן צריכים.
דוד ביטן: לכן נעשה על זה דיון קצר, וכשאנחנו מדברים אנחנו מדברים על הצעת ועדת כנסת שתובא בפני הוועדה ציבורית.
דוד ביטן: זה לא סוף פסוק, זה צריך להתגבש מולם והם צריכים להתגבש מולנו.
דוד ביטן: אחר כך אני אתן לכם להתייחס.
דוד ביטן: הם טוענים: אנחנו חברי כנסת, אנחנו צריכים פעילות כללית ופוליטית, אנחנו לא יכולים לעשות את זה במסגרת המשרד, לא מאפשרים לנו, התקציב הוא בעייתי.
דוד ביטן: יכול להיות שעכשיו המשרד גם יותר מגביל אותם, משרדי הממשלה יותר מגבילים מבחינת הנהלים והם לא יכולים לזוז.
דוד ביטן: גם זאת אופציה.
<ארבל אסטרחן: כשקבעו את התקציב לקשר עם הציבור התלבטו האם בכלל הכנסת צריכה לתת לשרים תקציב כל שהוא מתקציבה כי הם לא מקבלים הרי שום דבר מהכנסת.
<ארבל אסטרחן: השכר שלהם מהממשלה, הרכב שלהם, העוזרים שלהם, הם מתנתקים מהכנסת אבל המחשבה היתה שבכל זאת יש פעילות פוליטית, ציבורית, שהמשרד לא יכול לממן ולכן, יש היגיון בלתת להם איזה שהוא תקציב - -
יואל חסון: איזה סוג פעילות?
<ארבל אסטרחן: למשל, אם הוא רוצה לעשות כנס פוליטי.
<ארבל אסטרחן: הוא רוצה לשלוח - -
דוד ביטן: כנס.
דוד ביטן: כנס היום עולה עשרים ומשהו אלף שקל, דרך אגב.
דוד ביטן: כנס אחד.
יואל חסון: נגיד עניין הדואר – אין להם מהמשרד דואר?
דוד ביטן: לא, אסור להם.
<ארבל אסטרחן: לא לפעילות פוליטית.
<ארבל אסטרחן: נגיד הם רוצים לשלוח "שנות טובות" או דברים כאלה.
<ארבל אסטרחן: אם רוצים לעשות אתר לא של המשרד, אתר של חבר הכנסת - -
דוד ביטן: גם הוא לא יכול.
דוד ביטן: הוא יכול אבל יש לו תקציב נמוך לעניין.
דוד ביטן: תשאל את מרב כמה היא מוציאה על אינטרנט ופייסבוק.
<ארבל אסטרחן: ולכן, בחוק הכנסת עצמו - -
יואל חסון: אנחנו בעד יהודים, צוקרברג.
דוד ביטן: היא, יש לה מניות בפייסבוק נראה לי.
דוד ביטן: שלי יחימוביץ בכלל עברה אותה בגדול, עקפה אותה בסיבוב אני קורא לזה.
דוד ביטן: איך נתת לזה לקרות?
דוד ביטן: תסבירי לי?
מרב מיכאלי: לא התרעת בזמן.
מרב מיכאלי: הכל בסדר חברים, אני מודה על הדאגה.
דוד ביטן: הם עשו איחוד תקציבים בפייסבוק, היא ושלי יחימוביץ.
דוד ביטן: עושים את זה במשותף.
<ארבל אסטרחן: ולכן, בחוק עצמו נקבע שכל הוראות הפרק שעוסק בשכר חברי הכנסת, כתוב שהם לא יחולו על ראש הממשלה, שרים וסגני שרים ואולם רשאית ועדת הכנסת להחליט פי המלצה של הוועדה הציבורית על תשלומים אחרים שישולמו לנושאי המשרה האמורים לכיסוי הוצאותיהם המיוחדות, הכרוכות במילוי תפקידם כחברי כנסת או תפקידם הציבורי.
<ארבל אסטרחן: זאת ההגדרה.
<ארבל אסטרחן: נקבע גם שזה יחול אחרי שנקבע החוק הנורבגי, נקבע גם שזה יחול על סגנים ושרי שרים - -
מרב מיכאלי: אדוני סליחה, בא, היועצת המשפטית מדברת - -
דוד ביטן: לא, יש לנו פה נציגה צעירה שמלווה את חבר הכנסת טיבי.
אחמד טיבי: זאת יובל, היא מתיכון "דרסקי" בעכו.
אחמד טיבי: יש היום "הפרלמנט הצעיר", והיא מלווה אותי כל היום.
מירב בן ארי: יום "הכנסת הצעירה".
דוד ביטן: אני רק מקווה שלא תאמצי את הדעות של טיבי, את יודעת.
דוד ביטן: רק תלווי אותי.
אכרם חסון: וגם סמי, תלמיד דרוזי שנמצא כאן, מהתלמידים המצטיינים, גם מלווה אותי.
מכלוף מיקי זוהר: רגע, אני גם יכול לעדכן - יש לי פה גם תלמיד.
<ארבל אסטרחן: אז אני אחזור על מה שאמרתי: חוק הכנסת, שעוסק בתנאי השכר והתשלומים האחרים לחברי הכנסת וקובע את ההוראות על הוועדה הציבורית וכולי, קובע שאותו פרק בחוק לא יחול על ראש הממשלה, שרים וסגני שרים, ואז כתוב: ואולם רשאית ועדת הכנסת להחליט לפי הוראות פרק זה על תשלומים אחרים שישולמו לנושאי המשרד האמורים לכיסוי הוצאותיהם המיוחדות הכרוכות במילוי תפקידם כחברי הכנסת או תפקידם הציבורי.
<ארבל אסטרחן: זה מה שאמורים שרים וסגני שרים לקבל, וכשתוקן החוק הנורבגי הוספה פה הוראה שזה יחול גם על שר או סגן שר שיתפטר בגלל החוק הנורבגי.
<ארבל אסטרחן: מכוח הסעיף הזה נקבע בהחלטת שכר חברי הכנסת ששרים וסגני שרים שהם חברי כנסת או מי שהחברות שלו פקעה בשל החוק הנורבגי, יהיו זכאים לתקציב שנתי של 34,500 שקלים חדשים.
<ארבל אסטרחן: הסכום הזה נקבע בדצמבר האחרות על ידכם, לפי המלצה של הוועדה הציבורית כאשר העלו את התקציב של חברי הכנסת.
מרב מיכאלי: ומה קרה מאז?
<ארבל אסטרחן: לא קרה כלום.
<ארבל אסטרחן: והרעיון היה באמת שצריך לאפשר עניינים שקשורים לכהונה שלהם כח"כים או לפעילות הציבורית אבל לא את מכלול הפעילות שיש לחבר כנסת, כי חבר כנסת, כל התקציב שלו נובע אך ורק מזה, החל מציוד ולשכה.
דוד ביטן: מי ראשון?
<קריאה: מרב.
מרב מיכאלי: אני לא ראשונה.
דוד ביטן: ראש סיעת המחנ"צ – נותן לה יתרון.
מרב מיכאלי: אני לא רוצה ראשונה.
מרב מיכאלי: אני רוצה אחרונה.
דוד ביטן: אז מי ראשון?
דוד ביטן: בבקשה, תתחיל.
אלעזר שטרן: אני אומר את האמת - אני מרגיש לא נוח שאנחנו מדברים בבקשה אנונימית כזאת.
דוד ביטן: זה לא אנונימית.
דוד ביטן: פנו שרים ואני מעלה את זה לדיון.
מרב מיכאלי: שיבואו לייצג את עצמם.
אלעזר שטרן: אתה מעלה לדיון, אתה אפילו לא מעלה את זה בשם מישהו.
דוד ביטן: אני מעלה את זה בשם הכנסת.
דוד ביטן: היתה פניה, השרים הם חברי כנסת, אני לא חייב תמיד להגיד מי פנה אלי.
דוד ביטן: זה עולה על סדר היום, תתייחסו לזה כפי שזה.
אלעזר שטרן: אני, החשש שלי, אני אומר את האמת - -
דוד ביטן: אם צודקים, צודקים ואם לא אז לא.
אלעזר שטרן: תן לי אני אגיד לך משהו:
אלעזר שטרן: אני לא חושב שזה סתם שהם לא פנו ככה בצורה מסודרת, אני חושב שיכול להיות שהם מתביישים להגיד שהם רוצים עוד כסף עם כל הבמות שיש להם, שאין לחברי כנסת.
אלעזר שטרן: עם כל ההוצאות שיש להם, שאין לחברי כנסת.
אלעזר שטרן: עם כל החשיפה שיש להם, שאין לחברי כנסת.
אלעזר שטרן: זה סוג שאני לא מצליח להבין את זה.
אלעזר שטרן: אני כן מצליח להבין למה הם פונים בצורה כזאת.
אלעזר שטרן: אני חושב שעוד מעט אנחנו נראה פה שגם נושא של הצעות, יש הבדל – אפילו מישהו שהוא חבר כנסת מהקואליציה ולא מהקואליציה, בגלל היכולות לתפקד.
אלעזר שטרן: על אחת כמה וכמה ששר, עם כל המעטפות שיש לו, עם כל הכנסים שהוא יכול לארגן, עם כל הקשר שהוא יכול לעשות עם הציבור - הרי אתה יודע כמה שר יכול ליצור ואיזה מוטיבציה יש לציבור להיות בקשר עם שר, להבדיל מחבר כנסת.
דוד ביטן: אבל עדין אנחנו מדברים על כנס פוליטי למשל.
אלעזר שטרן: כנס, אוקי.
אלעזר שטרן: יכול להיות שחסר לו.
אלעזר שטרן: אולי שלכל חבר כנסת יהיה איזה 10 מיליון בשנה שהוא יכול לעזור בצורה מסודרת - -
דוד ביטן: לשר יש לו 10 מילון שהוא יכול לעזור?
אלעזר שטרן: יש לו הרבה יותר.
דוד ביטן: זה כספים מיועדים.
דוד ביטן: אם שר בונה כביש?
דוד ביטן: אז מה - -
אלעזר שטרן: יש לו כספים קואליציוניים, שמעת על זה?
אלעזר שטרן: נכון, אוקי.
אלעזר שטרן: אתה מסתכל אלי בעיניים?
דוד ביטן: אין דבר כזה שהוא יכול לחלק איך שהוא רוצה, אני מאד מצטער.
דוד ביטן: זה שנותנים כספים למשפחות ברוכות ילדים נגד, אז מה, זה כסף אישי שהוא מחלק?
דוד ביטן: זה לפי קריטריונים ועובר מבחינת הייעוץ המשפטי ומבחינת החוק.
אלעזר שטרן: אני לא אמרתי שלא.
דוד ביטן: מה שאני מבקש מכם, בואו נתייחס עניינית לעניין ולא - -
אלעזר שטרן: אני לא רוצה לקחת אותך למקומות של האם קוראים לזה כספים קואליציוניים או האם מתנהגים עם זה כמו כספים קואליציוניים, בסדר?
אלעזר שטרן: אתה יודע שמתנהגים עם זה כמו כספים קואליציוניים רק קוראים לזה אחרת.
אלעזר שטרן: מה אני רוצה להגיד לך?
אלעזר שטרן: שהכספים שיש להם ליצור את אותו דבר שחבר כנסת רגיל צריך לעשות את אותם כנסים שאתה רוצה שהם יעשו, יש להם דרכים אחרות.
דוד ביטן: לעקוף את החוק?
דוד ביטן: להפר את החוק?
דוד ביטן: תסביר לי, אני רוצה להבין.
דוד ביטן: מהן הדרכים העקיפות?
אלעזר שטרן: תגיד, הסתובבת פעם בשטח?
דוד ביטן: אנחנו מסתובבים הרבה בשטח.
אלעזר שטרן: אני יודע, אני בכוונה שאלתי את זה.
אלעזר שטרן: כמה אנשים ירצו להיפגש אתך אם תבוא עם שר וכמה אנשים ירצו להיפגש אתך אם תבוא בלי שר או כמה אנשים ירצו להיפגש עם שר וכמה אתך?
אלעזר שטרן: כמה חברי כנסת ירצו להיפגש אתך אם אתה שר, וכמה חברי כנסת ירצו להיפגש אתך אם אתה לא שר?
אלעזר שטרן: מה אני רוצה לומר לך?
אלעזר שטרן: שהאקוויוולנט למה יכול לעשות עוד 30,000 שקל, יש להם כוח פי אלף יותר גדול עם מה הם יכולים לעשות התפקיד, המעמד, הכוח שיש לשר.
אלעזר שטרן: ולכן, זה נראה לי קצת עצוב.
אלעזר שטרן: ברור לי למה אף אחד מהם לא כתב לך מכתב שהוא צריך, כמו שאני הייתי פונה אליך, דרך אגב.
אלעזר שטרן: אני הייתי פונה אליך בכתב, ולכן אני חושב שהדיון הזה, אין לו מקום.
אלעזר שטרן: אין לנו כלים להשוות.
דוד ביטן: חבר הכנסת טיבי, בבקשה.
אחמד טיבי: בכל שנה האתרים והעיתונים מפרסמים רשימת "הבזבזנים".
אחמד טיבי: מה זה מי שמבזבז כסף מחברי הכנסת?
אחמד טיבי: זה מי שמנצל את התקרה של קשר עם הציבור.
אחמד טיבי: לא מעל התקרה המורשית - -
דוד ביטן: להיפך, זה לא בזבוז, זה פעילות.
אחמד טיבי: כמה זה, חיים?
אחמד טיבי: כמה זה מקסימום?
<חיים אבידור: 93,700.
אחמד טיבי: אז יש כאלה שהוציאו 80, אז אומרים הבזבזן ביותר.
אחמד טיבי: זו התקשורת.
אחמד טיבי: ואז, השרים מתחילים להתגאות אפס, אפס, אפס, אנחנו לא בזבזנים, וגם התקשורת - אני מקווה שכל התקשורת פה לא תיעלב, גם התקשורת מתחילה לחלק להם ציונים שהם לא מוציאים כסף.
אחמד טיבי: מסתבר שהם לא צריכים לפי המשבצת הזאת של אפס, אדוני היושב ראש.
אחמד טיבי: לכן, נשאלת השאלה האם יש שר ספציפי שביקש?
אחמד טיבי: עכשיו, סביר להניח שאני יודע מאיזו מפלגה הוא, סביר להניח כי הוא לא מכולנו - -
דוד ביטן: זה בטוח לא ממך.
מירב בן ארי: זה בטוח לא מכולנו.
מירב בן ארי: שניהם על אפס.
אחמד טיבי: - - א.
אחמד טיבי: אני רוצה לומר בצורה גורפת, הוא לא מרשימה המשותפת מסיבות ידועות.
אחמד טיבי: אין שרים ברשימה המשותפת.
אחמד טיבי: בשלב זה אין שרים.
דוד ביטן: ב-2015 הם לא היו שרים, היו שרים בדיוק חודשיים.
דוד ביטן: כמה הם היו?
אחמד טיבי: אתה מכיר את הסיפור של הריבון?
אחמד טיבי: אדוני היושב ראש, אני רוצה להמשיך כדי למקד את העניין הרב שיש גם בזהותו של המציע.
אחמד טיבי: זה לא שר מכולנו.
אחמד טיבי: האם את מאשרת, מירב?
מירב בן ארי: אני מאשרת.
אחמד טיבי: סליחה, אכרם הוא ממלא מקום יו"ר הסיעה.
אחמד טיבי: אכרם אתה מאשר?
אכרם חסון: מאשר.
אחמד טיבי: הוא לא מכולנו.
דוד ביטן: רגע, חכה.
דוד ביטן: אני רוצה לאתגר אותך.
דוד ביטן: תבין דבר אחד: יושב ראש מפלגה, לא משנה ליכוד, כולנו וכולי, את הכנסים הוא עושה מתקציב המפלגה.
דוד ביטן: הוא יכול לעשות כמה שהוא רוצה כמעט, כולל יש עתיד, כולל כולם.
דוד ביטן: לעומת זאת, חבר כנסת או שר לא יכול לעשות.
אלעזר שטרן: למה לא? הוא יכול.
דוד ביטן: כי זה לא הולך ככה.
מירב בן ארי: לפי התיאוריה שלך אף אחד לא יבוא.
דוד ביטן: שהיא אומרת לי ששר האוצר יש לו אפס, את כל הכסף הוא הוציא, אם יש לו כנס, הוא מוציא מתקציב כולנו, שהוא גם תקציב שהוא מקבל מהכנסת.
דוד ביטן: הוא לא מתקבל מגורם אחר.
דוד ביטן: 80,000 שקל משלמים כל חודש על כל חבר כנסת.
אחמד טיבי: חבר הכנסת מוזס, אתה נציג יהדות התורה כאן.
אחמד טיבי: האם השר ליצמן פנה ליושב ראש בבקשה להעלות את ההוצאות של השר?
מנחם אליעזר מוזס: אני אברר את זה בישיבת הסיעה בראשותי אחה"צ.
אחמד טיבי: תגיד, עם תשובה כזאת יסלקו אותך מהסיעה.
אחמד טיבי: תגיד שלא כי זה לא.
אחמד טיבי: אני יודע שליצמן לא מבקש.
אחמד טיבי: אתה חבר כנסת מאתמול, מוזס?
מירב בן ארי: הוא פועל בשיטת האלימינציה.
אחמד טיבי: מי נשאר?
אחמד טיבי: נמסר לי כעת על ידי מישהו מש"ס שגם הם לא.
אחמד טיבי: אז נשארנו עם הליכוד.
אחמד טיבי: אני מבקש ממך, אדוני היושב ראש, לגלות האם זה שר או שרה מהליכוד.
דוד ביטן: האמת?
דוד ביטן: כל מה שאני עושה זה כי אני אתה להיות שר אז אני רוצה להעלות לך את התקציב.
אחמד טיבי: אני פחות מראש ממשלה לא מוכן, וגם אז לא אבקש.
אחמד טיבי: האמת היא שהבקשה הזאת היא בקשה מוזרה.
דוד ביטן: אני לא ראיתי אותך לא נלחם להגדיל את תקציב לח"כים.
אחמד טיבי: אני אומר שיש יותר הצדקה לקשר הזה עם הציבור לחברי הכנסת מאשר לשרים.
אחמד טיבי: תענה בבקשה: כמה יועצים ועוזרים יש לכל שר?
אלעזר שטרן: אני לא הבנתי למה העלית.
אחמד טיבי: את האמצעים האלה, את הכלים האלה אין לחבר כנסת.
אלעזר שטרן: רק בשביל ההופעה של טיבי זה היה שווה הרעיון הזה.
דוד ביטן: איך הוא לאט לאט מוריד מפלגות ונשאר רק עם מפלגה אחת.
דוד ביטן: אני רואה שהאופוזיציה פעילה היום ברמה מיוחדת.
יואל חסון: הדיון הזה נראה קצת משעשע אבל בעיני דווקא יש בו משהו רציני, שחושף את העיוות שיש בין הרשויות ואת הבלבול - -
דוד ביטן: כן, אני גם מסכים אתך.
יואל חסון: - - שאנחנו חיים בתוכו.
יואל חסון: הבעיה העיקרית, אדוני, היא זה ששרים הם חברי כנסת.
יואל חסון: שר במדינת ישראל לא צריך להיות חבר כנסת.
יואל חסון: צריך שתהיה הרפדה ברורה בין הרשויות, זו דעתי, ואני מחזיק בה שנים רבות.
יואל חסון: אני מצטער שזה לא קורה, ואני מקווה שזה יקרה.
יואל חסון: דבר שני, מוזר לי.
יואל חסון: אני לא זוכר שדנו אי פעם בהצעה שהיא סוג של הצעה אנונימית.
יואל חסון: אמנם היא באה מטעם היושב ראש אבל אף שר לא פנה, לא כתב, לא הצדיק, לא פירט, לא הסביר.
יואל חסון: אני לא הייתי עדין שר, אדוני, אני לא יודע באמת מה הבעיות ששרים סובלים מהם או לא סובלים מהם - -
דוד ביטן: אין פה משהו מיוחד שצריך לעשות דיון מיוחד.
יואל חסון: - - בתחום הקשר עם הציבור.
יואל חסון: אז הייתי רוצה להבין יותר וללמוד יותר ולכן, קשה לי להתייחס אפילו ברצינות לבקשה הזאת.
יואל חסון: ודבר נוסף, אדוני, תראה: שר בממשלה הוא שר בממשלה.
יואל חסון: אמרה היועצת המשפטית שהשר, למעשה, אין לו שום התקשרות כספית עם הכנסת מלבד באמת אותו תקציב קטן שאגב, אני גם אותו הייתי מוריד.
יואל חסון: אני מציע בכלל, אדוני, שהממשלה – לממשלה יש את הסמכות והיכולות לקבל החלטה על מתן תקציב לשרי הממשלה.
יואל חסון: שרי ממשלה הם פוליטיקאים לרוב, וזה בסדר והגיוני שיהיה להם אפשרות לקשר עם הציבור, רק שהקשר עם הציבור הזה בכלל לדעתי צריך לבוא מהממשלה ולא לבוא מהכנסת בכלל.
דוד ביטן: אבל הם חברי כנסת, אתה יודע את זה.
יואל חסון: בסדר גמור, אבל הם שרי ממשלה.
יואל חסון: הם לא מקבלים שכר מהכנסת, הם לא מקבלים - -
דוד ביטן: רבותי, אני חשבתי שהדיון הזה יהיה דיון ענייני ולא דיון פוליטי.
יואל חסון: לא, למה פוליטי?
מרב מיכאלי: הוא מאד ענייני.
דוד ביטן: אני רק מזכיר לכל חברי הכנסת שביקשו שאת העלאת השכר של הח"כים, אנחנו נבטל אותה אבל כשאני עשיתי חוק או חוקקנו חוק שאושר בכנסת שכל חבר כנסת יכול לוותר, אז רק 30 ויתרו מתוך 90.
דוד ביטן: אז בואו נשים את הדברים בפרופורציה הנכונה.
דוד ביטן: השרים הם חברי כנסת לכל דבר ועניין.
דוד ביטן: יש להם פעילות פוליטית וקשר עם הציבור ללא קשר לזה שהם שרים.
דוד ביטן: זה שהם שרים, יש להם יתרון, אני לא אומר שלא אבל יחד עם זה, היתרון הזה לא קשור - לפעמים הם לא יכולים להצטרף לכנס.
דוד ביטן: לפעמים הם צריכים לעשות את הכנס בעצמם.
דוד ביטן: כנס היום לא עולה פחות מ-25,000 שקל.
דוד ביטן: הם צריכים להוציא חוברת לציבור, היא גם עולה.
דוד ביטן: הוא יגיד לכם כמה היא עולה להדפיס, לשלוח וכולי.
דוד ביטן: צריכים אתר פייסבוק, הם צריכים כמו כל חבר כנסת.
דוד ביטן: למה הבאתי את זה?
דוד ביטן: אני לא רוצה שהשרים ינצלו את המושבים של הממשלה כדי לעשות פעילות פוליטית.
דוד ביטן: אני רוצה לתת להם, כמו כל חבר כנסת, את האפשרויות לעשות את זה בצורה מסודרת וזה לא תקציב גדול.
דוד ביטן: אין הרבה שרים.
דוד ביטן: כמה זה, 20 בערך?
מרב מיכאלי: 24.
דוד ביטן: בעניין העקרוני אני מעדיף שהשרים יקבלו תקציב ויעשו פעילות.
דוד ביטן: יש בעיה, ואני אומר את זה במפורש, וזה כולל את כל המפלגות ולא רק את הליכוד.
דוד ביטן: יש בעיה אמתית שאנחנו צריכים לדון בה.
דוד ביטן: המדינה מעבירה למפלגות 80,000 שקל לחודש על כל חבר כנסת לפעילות מפלגתית.
דוד ביטן: הכסף הזה הולך למפלגה, הוא לא יורד לפעילות של הח"כים, הוא לא יורד לשום דבר, הוא רק מבוזבז במערכת בחירות.
דוד ביטן: כולם נשארים עם חובות ומשלמים עם זה את החובות.
דוד ביטן: אני חושב שהגיע הזמן שנעשה בזה רביזיה, שחלק מהכסף הזה יבוא לפעילות ציבורית של הח"כים כי הם מקבלים את זה בגלל מספר ח"כים, ואז אנחנו לא צריכים בכלל את התקציב הזה של קשר עם הציבור בכלל.
דוד ביטן: איפה ה-80,000 שקל שמועברים לכל מפלגה על כל חבר כנסת?
דוד ביטן: לכולנו ולכל מי שמנצל את זה לפעילות בדרך כלל זה ראש המפלגה.